OpenLLM-France/wikimedia huggingface dataset:
# Gradient adiabàtic

El gradient adiabàtic és la variació de temperatura que experimenten les masses d'aire en moviment vertical. En condicions atmosfèriques normals, el gradient disminueix 6,5° C per cada 1000 m d'altitud (-0,65° C / 100 m o -1° C / 150 m). No obstant això, la humitat afecta el valor del gradient. Si no es produeix condensació en la massa d'aire, el gradient s'anomena sec, i és d'aproximadament -10 °C per cada 1000 m d'elevació (-1° C / 100 m). En canvi, en condicions humides, quan hi ha condensació del vapor d'aigua (gradient adiabàtic saturat), el gradient adiabàtic és d'aproximadament 5,5° C per cada 1000 m (-0,55° C / 100 m o -1° C / 180 m). En l'aire saturat l'alliberament de calor latent de condensació li contraresta 5,5° C al procés.
En conclusió, en el primer cas, sota una atmosfera seca (no saturada) el canvi de la temperatura respecte a l'alçada ve donat pel gradient adiabàtic sec (GAS). Mentre que en el segon cas, superat el punt de rosada, en una atmosfera humida o ennuvolada (saturada) ve donat pel gradient adiabàtic humit (GAH). No obstant, en tots dos casos la temperatura baixa en augmentar l'altura fins al punt d'inversió tèrmica.

## Vegeu també

* Gradient tèrmic

## Referències

* ↑ «Gradients atmosfèrics». Inst. Lluís Vives (Barcelona). Arxivat de l'original el 2016-03-08. [Consulta: Feb. 2016].
# Giuseppina Zinetti

Giuseppina Zinetti (1889 - 1973) fou una mezzosoprano italiana.
Coneguda per la seva veu de mezzosoprano expressiva, centrada i àgil amb un timbre bonic i tècnica excel·lent. Després de retirar-se de l'escenari obrí una escola de cant a Milà que va tenir entre altres alumnes a la mezzo Cloë Elmo, el tenor Eugene Conley i el baríton Scipio Colombo.

## Referències

* ↑ http://www.europadisc.co.uk/classical/67092/Lebendige_Vergangenheit:_Giuseppina_Zinetti.htm

## Enllaços externs

* Biografia completa Arxivat 2016-03-03 a Wayback Machine.
# Kurt Betschart

Kurt Betschart (Erstfeld, Uri, 25 d'agost de 1968) va ser un ciclista suís especialista en la pista. Juntament amb Bruno Risi, es va especialitzar en les curses de sis dies, formant la parella que ha obtingut més triomfs, amb 37.

## Palmarès

* 1992
** 1r als Sis dies de Dortmund (amb Bruno Risi)
** 1r als Sis dies de Zuric (amb Bruno Risi)
* 1993
** 1r als Sis dies de Gant (amb Bruno Risi)
** 1r als Sis dies de Dortmund (amb Bruno Risi)
** 1r als Sis dies de Zuric (amb Bruno Risi)
** 1r als Sis dies de Múnic (amb Bruno Risi)
* 1994
** 1r als Sis dies de Múnic (amb Bruno Risi)
** 1r als Sis dies de Copenhaguen (amb Bruno Risi)
** 1r als Sis dies de Bordeus (amb Bruno Risi)
* 1995
** Campió d'Europa de Madison (amb Bruno Risi)
** 1r als Sis dies de Bremen (amb Bruno Risi)
** 1r als Sis dies de Zuric (amb Bruno Risi)
** 1r als Sis dies de Colònia (amb Bruno Risi)
* 1996
** 1r als Sis dies de Gant (amb Bruno Risi)
** 1r als Sis dies de Zuric (amb Bruno Risi)
** 1r als Sis dies de Copenhaguen (amb Bruno Risi)
* 1997
** 1r als Sis dies de Dortmund (amb Bruno Risi)
** 1r als Sis dies de Múnic (amb Bruno Risi)
** 1r als Sis dies de Leipzig (amb Bruno Risi)
* 1998
** 1r als Sis dies de Herning (amb Bruno Risi)
** 1r als Sis dies de Zuric (amb Bruno Risi)
** 1r als Sis dies de Múnic (amb Bruno Risi)
** 1r als Sis dies de Stuttgart (amb Bruno Risi)
* 1999
** 1r als Sis dies de Bremen (amb Bruno Risi)
** 1r als Sis dies de Dortmund (amb Bruno Risi)
** 1r als Sis dies de Zuric (amb Bruno Risi)
* 2000
* 1r als Sis dies de Zuric (amb Bruno Risi i Markus Zberg)
* 1r als Sis dies de Múnic (amb Bruno Risi)
* 2002
* 1r als Sis dies de Gant (amb Bruno Risi)
* 1r als Sis dies de Bremen (amb Bruno Risi)
* 1r als Sis dies de Stuttgart (amb Bruno Risi)
* 2003
* 1r als Sis dies de Dortmund (amb Bruno Risi)
* 1r als Sis dies de Múnic (amb Bruno Risi)
* 1r als Sis dies de Berlín (amb Bruno Risi)
* 2004
* 1r als Sis dies de Bremen (amb Bruno Risi)
* 2005
* 1r als Sis dies de Stuttgart (amb Bruno Risi i Franco Marvulli)
* 1r als Sis dies de Berlín (amb Bruno Risi)
* 1r als Sis dies d'Amsterdam (amb Bruno Risi)

### Resultats a la Copa del Món

* 1997
** 1r a Quartu Sant'Elena i Adelaida, en Madison

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Kurt Angle

Kurt Steven Angle (9 de desembre de 1968 -), és un lluitador professional nord-americà, que treballa a l'empresa Total Nonstop Action Wrestling (TNA). Angle també ha treballat anteriorment a la WWE.
Com a esportista amateur guanyà una medalla d'or als Jocs Olímpics d'Atlanta 1996 i una altra al Campionat del Món de 1995.

## Enllaços externs

* Pàgina Oficial (anglès)
* Perfil a TNA Wrestling.com (anglès)
# KEGG

La KEGG (Kyoto Encyclopedia of Gens and Genomes) (Enciclopèdia de gens i genomes de Kyoto) és un conjunt de bases de dades en línia de genomes, vies biològiques, malalties, fàrmacs i substàncies químiques. La KEGG s'utilitza per a la investigació bioinformàtica i l'educació, incloent l'anàlisi de dades en genòmica, metagenòmica, metabolòmica i altres estudis òmics de modelatge i simulació en la biologia de sistemes, i la investigació traslacional en el desenvolupament de fàrmacs.

## Enllaços externs

* KEGG website
* GenomeNet
* L'entrada a KEGG Arxivat 2012-04-02 a Wayback Machine. a MetaBase
# Gorg d'en Perxistor

El gorg d'en Perxistor (també anomenat gorg Negre, gorg de la Perxa de l'Astor o gorg del Comte) és un gorg de la Tordera que es troba a Gaserans (Sant Feliu de Buixalleu), sota la masia de la Perxa d'Astor, actualment Can Perxistor.
Segons la tradició, en aquest lloc morí assassinat el comte de Barcelona Ramon Berenguer II, anomenat Cap d'Estopes, el 5 de desembre de 1082, a mans del seu germà Berenguer Ramon II, el Fratricida.
L'Ajuntament de Sant Feliu de Buixalleu va erigir l'any 1982 un monument commemoratiu, en el qual es pot veure l'arbre genealògic de tota la dinastia catalana d'aquella època.

## Referències

* 1 2 «Gorg d'en Perxistor». Gran Enciclopèdia Catalana. Barcelona: Grup Enciclopèdia Catalana.
# Govern de Catalunya 1984-1988

El govern de la Generalitat de Catalunya en el període 1984-1988, correspon a la II legislatura del període democràtic.

## Cronologia

Després de les eleccions del 29 d'abril de 1984 la candidatura encapçalada per Jordi Pujol de CIU obté una majoria absoluta de 72 escons sobre els 41 del PSC de Raimon Obiols.
El 30 de maig es fa el debat d'investidura i Jordi Pujol tornà a sortir elegit com a President de la Generalitat de Catalunya amb 88 vots a favor (CIU, Alianza Popular-AP i ERC), 47 en contra (PSC i PSUC).

## Estructura de Govern

| Departament | Titulars | Titulars | Titulars |
| Departament | 18 de juny de 1984 | canvis de govern | canvis de govern |
| Governació | Macià Alavedra i Moner (CDC) (fins a 9-05-86) | Agustí Bassols i Parés (UDC) (des de 9-05-86) | Agustí Bassols i Parés (UDC) (des de 9-05-86) |
| Justícia | Agustí Bassols i Parés (UDC) (fins a 9-05-86) | Joaquim Xicoy i Bassegoda (UDC) (des de 9-05-86) | Joaquim Xicoy i Bassegoda (UDC) (des de 9-05-86) |
| Indústria i Energia | Joan Hortalà i Arau (ERC) (fins a 27-02-87) | Macià Alavedra i Moner (CDC) (des de 27-02-87) | Macià Alavedra i Moner (CDC) (des de 27-02-87) |
| Ensenyament | Joan Guitart i Agell (CDC) | Joan Guitart i Agell (CDC) | Joan Guitart i Agell (CDC) |
| Cultura | Joan Rigol i Roig (UDC) (fins a 19-12-85) | Joaquim Ferrer i Roca (CDC) (des de 19-12-85) | Joaquim Ferrer i Roca (CDC) (des de 19-12-85) |
| Economia i Finances | Josep Maria Cullell i Nadal (CDC) (fins a 23-04-87) | Josep Manuel Basañez i Villaluenga (CDC) (des de 23-04-87) | Josep Manuel Basañez i Villaluenga (CDC) (des de 23-04-87) |
| Política Territorial i Obres Públiques | Xavier Bigatà i Ribé (CDC) | Xavier Bigatà i Ribé (CDC) | Xavier Bigatà i Ribé (CDC) |
| Sanitat i Seguretat Social | Josep Laporte i Salas (CDC) | Josep Laporte i Salas (CDC) | Josep Laporte i Salas (CDC) |
| Comerç i Turisme | Francesc Sanuy i Gistau (CDC) (fins a 19-12-85) | Narcís Oliveras i Terradas (UDC) (entre 19-12-85 i 9-05-86) | Joaquim Molins i Amat (CDC) (des de 9-05-86) |
| Treball | Oriol Badia i Tobella (CDC) | Oriol Badia i Tobella (CDC) | Oriol Badia i Tobella (CDC) |
| Agricultura, Ramaderia i Pesca | Josep Miró i Ardèvol (CDC) | Josep Miró i Ardèvol (CDC) | Josep Miró i Ardèvol (CDC) |
# Govern de Catalunya 1992

«Govern de Catalunya 1992» té aquests significats:
* Govern de Catalunya 1988-1992
* Govern de Catalunya 1992-1995
# Kaltbrunn (Sankt Gallen)

Kaltbrunn és un municipi del cantó de Sankt Gallen (Suïssa), situat al districte de See-Gaster.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Gran Premi d'Àustria del 1999

Resultats del Gran Premi d'Àustria de Fórmula 1 de la temporada 1999, disputat al circuit d'A1-Ring el 25 de juliol del 1999.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 4 | Eddie Irvine | Ferrari | 71 | 1h 28' 12. 438 | 3 | 10 |
| 2 | 2 | David Coulthard | McLaren - Mercedes | 71 | + 0.313 s | 2 | 6 |
| 3 | 1 | Mika Häkkinen | McLaren - Mercedes | 71 | + 22.282 s | 1 | 4 |
| 4 | 8 | Heinz Harald Frentzen | Jordan - Mugen - Honda | 71 | + 52.803 s | 4 | 3 |
| 5 | 10 | Alexander Wurz | Benetton - Playlife | 71 | + 1' 06.358 min. | 10 | 2 |
| 6 | 12 | Pedro Diniz | Sauber - Petronas | 71 | + 1' 10.933 min. | 16 | 1 |
| 7 | 19 | Jarno Trulli | Prost - Peugeot | 70 | + 1 Volta | 13 | |
| 8 | 7 | Damon Hill | Jordan - Mugen - Honda | 70 | + 1 Volta | 11 | |
| 9 | 3 | Mika Salo | Ferrari | 70 | + 1 Volta | 7 | |
| 10 | 18 | Olivier Panis | Prost - Peugeot | 70 | + 1 Volta | 18 | |
| 11 | 21 | Marc Gené | Minardi - Ford | 70 | + 1 Volta | 22 | |
| 12 | 9 | Giancarlo Fisichella | Benetton - Playlife | 68 | Motor | 12 | |
| 13 | 20 | Luca Badoer | Minardi - Ford | 68 | + 3 Voltes | 19 | |
| 14 | 17 | Johnny Herbert | Stewart - Ford | 67 | + 4 Voltes | 6 | |
| 15 | 23 | Ricardo Zonta | BAR - Supertec | 63 | Embragatge | 15 | |
| Ret | 16 | Rubens Barrichello | Stewart - Ford | 55 | Motor | 5 | |
| Ret | 11 | Jean Alesi | Sauber - Petronas | 49 | Sense combustible | 17 | |
| Ret | 14 | Pedro de la Rosa | Arrows | 38 | Virolla | 21 | |
| Ret | 5 | Alessandro Zanardi | Williams - Supertec | 35 | Sense combustible | 14 | |
| Ret | 22 | Jacques Villeneuve | BAR - Supertec | 34 | Palier / Eix | 9 | |
| Ret | 15 | Toranosuke Takagi | Arrows | 25 | Motor | 20 | |
| Ret | 6 | Ralf Schumacher | Williams - Supertec | 8 | Virolla | 8 | |

## Altres

* Pole: Mika Häkkinen 1' 10. 954
* Volta ràpida: Mika Häkkinen 1' 12. 107 (a la volta 39)

## Referències

* «La web Oficial de la Fórmula 1». [Consulta: 03 - 04 - 2010].
# Gorka Pintado del Molino

Gorka Pintado (Sant Sebastià, 24 de març de 1978) és un exfutbolista basc que jugava com a davanter.
S'inicià en el futbol en el club "Arrobi Berri" d'Errenteria, per posteriorment l'any 1999 passar a forar part de la Real Unión de Irún. Al llarg de la seva carrera esportiva ha militat en l'Osasuna "B", CD Leganés, UE Figueres, UDA Gramenet i Granada CF, per recalar finalment l'any 2008 a l'equip gal·lès a les ordres del català Robert Martínez.
# L'abbé Jules

L'abbé Jules (literalment, en català, L'abat Jules) és una novel·la de l'escriptor anarquista francès Octave Mirbeau, publicada el 1888.

## Argument

L'heroi és un sacerdot catòlic que sembla una mica boig, Jules Dervelle, el qual viu en un poble de l'antic comtat del Perche (Normandia), regió natal del novel·lista. La seva carn frustrada i el seu esperit exigent estan sempre en rebel·lió contra la castedat eclesiàstica, la corrupció de l'Església catòlica, l'opressió de les lleis i de les societats i la hipocresia dels burgesos. Sempre es comporta de manera escandalosa i el seu testament constitueix una provocació i una experimentació per tal de desmitificar la vocació dels sacerdots.

## Comentaris

L'abbé Jules és la primera novel·la dostoievskiana i prefreudiana de la literatura francesa. Dos personatges són particularment fascinants: l'abat Jules epònim i el pare Pamphile. Despues de rebre la "revelació" de Dostoievski, Octave Mirbeau recorre a una psicologia de les profunditats per revelar els baixos fons de les ànimes humanes.
Manifesta també la seva pròpia rebel·lió: L'abbé Jules contribueix a arruïnar les idees de la llei, del sacerdoci, de la pàtria, de la família i de la propietat.

## Enllaços externs

* Octave Mirbeau, L'abbé Jules (francès)
* Pierre Michel, pròleg de L'abbé Jules (francès)
# Ferrisepiolita

La ferrisepiolita és un mineral de la classe dels silicats que pertany al grup de la sepiolita. Rep el nom per ser el Fe(III) el catió dominant i per la seva relació amb la sepiolita.

## Característiques

La ferrisepiolita és un fil·losilicat de fórmula química (Fe$^{3+}$,Fe$^{2+}$,Mg)₄((Si,Fe$^{3+}$)₆O$_{15}$)(O,OH)₂·6H₂O. Va ser aprovada com a espècie vàlida per l'Associació Mineralògica Internacional l'any 2010, sent publicada per primera vegada el 2013. Cristal·litza en el sistema ortoròmbic. La seva duresa a l'escala de Mohs es troba entre 2 i 2,5.
L'exemplar que va servir per a determinar l'espècie, el que es coneix com a material tipus, es troba conservat al Museu Geològic de la Xina, a Beijing (República Popular de la Xina), amb el número de catàleg: m11786.

## Formació i jaciments

Va ser descoberta a la mina Saishitang, situada al comtat de Xinghai, a Hainan (Qinghai, República Popular de la Xina). També ha estat descrita al dipòsit de Bayan Obo, a Mongòlia Interior, també a la Xina, així com a d'altres indrets a Rússia, Belarús, Eslovàquia i Itàlia.

## Referències

* 1 2 «Ferrisepiolite» (en anglès). Mindat. [Consulta: 26 setembre 2021].
# Sordceguesa

La sordceguesa és la condició de poca o nul·la oïda útil i poca o cap visió útil. En cada individu es produeixen diferents graus de pèrdua de visió i pèrdua auditiva. A causa d'aquesta diversitat inherent, les necessitats de cada individu sordcec pel que fa a l'estil de vida, la comunicació, l'educació i el treball s'han d'abordar en funció del seu grau de privació de doble modalitat, per millorar la seva capacitat de viure de manera independent.
El 1994, es calcula que entre 35.000 i 40.000 persones dels Estats Units eren mèdicament sordcegues. Laura Bridgman va ser la primera persona sordcega nord-americana que va tenir una bona educació. Helen Keller era un exemple conegut d'individu sordcec que va rebre educació. Per afavorir la seva missió d'ajudar la comunitat sordcega a ampliar els seus horitzons i obtenir oportunitats, el Centre Nacional Helen Keller per a joves i adults sordcecs (també anomenat Helen Keller National Center o HKNC), es va establir el 1967 per una llei del Congrés amb un programa de formació residencial a Sands Point, Nova York.
La comunitat de sordcegues té la seva pròpia cultura, comparable a la de la comunitat de sordcegues. Els membres de la comunitat de sordcegues tenen orígens diversos, però estan units per experiències similars i una comprensió compartida i homogènia del que significa ser sordcec. Algunes persones sordcegues veuen la seva condició com una part de la seva identitat.

## Vegeu també

* Helen Keller
* Laura Bridgman

## Enllaços externs

* Associació Catalana Pro Persones Sordcegues
* Associació Catalana Pro Persones Sordcegues
* Fundación ONCE para personas con sordoceguera

## Referències

* ↑ Keller, Helen. Helen Keller's Journal, 1936-1937. Garden City, NY: Doubleday, Doran & Co, 1938.
* ↑ Kudlick, Catherine; Nielsen, Kim E. Journal of American History, 91, 4, 2005, pàg. 1533. DOI: 10.2307/3660309. JSTOR: 3660309.
* ↑ «La sordceguesa». [Consulta: 20 maig 2024].
* ↑ Dammeyer, Jesper Scandinavian Journal of Public Health, 42, 7, 01-11-2014, pàg. 554–562. DOI: 10.1177/1403494814544399. ISSN: 1651-1905. PMID: 25114064.
* ↑ Deaf-Blindness, NCDB: National Center on. «Overview on Deaf-Blindness» (en anglès). nationaldb.org. [Consulta: 27 març 2018].
* ↑ «NCDB Selected Topics: Deaf-Blindness Overview». Nationaldb.org. Arxivat de l'original el 2012-03-14. [Consulta: 4 març 2012].
* ↑ Deaf-Blindness, NCDB: National Center on. «Culture and Community» (en anglès). nationaldb.org. Arxivat de l'original el 2018-03-28. [Consulta: 27 març 2018].
* ↑ «Identity – DeafBlind Connection – Minnesota State Academies» (en anglès). www.msa.state.mn.us. Arxivat de l'original el 2018-03-28. [Consulta: 27 març 2018].
# Carnià

| Període | Època | Estatge | Edat (Ma) |
| Juràssic | Inferior | Hettangià | més recent |
| Triàsic | Superior | Retià | ~ 208,5 |
| Triàsic | Superior | Norià | ~ 227 |
| Triàsic | Superior | Carnià | ~ 237 |
| Triàsic | Mitjà | Ladinià | ~ 242 |
| Triàsic | Mitjà | Anisià | 247,2 |
| Triàsic | Inferior | Oleniokià | 251,2 |
| Triàsic | Inferior | Indià | 251,902 ± 0,024 |
| Permià | Lopingià | Changxingià | més antic |
| Subdivisió del sistema Triàsic segons IUGS, el 2019. ||||
El Carnià és un estatge faunístic del Triàsic superior. Comprèn el període entre fa 228 ± 2 milions d'anys i fa 216,5 ± 2 milions d'anys.

## Fauna

* Eoraptor
* Última aparició del sinàpsid Chiniquodon en el registre fòssil

## Referències

* ↑ Riba i Arderiu i Reguant i Serra, 1986, «Carnià».

## Bibliografia

* Riba i Arderiu, O.; Reguant i Serra, S. Una taula dels temps geològics. Institut d'Estudis Catalans, 1986. ISBN 9788472830776.
# Ammerschwihr

Ammerschwihr (en alsacià Ammerschwihr) és un municipi francès, situat a la regió del Gran Est, al departament de l'Alt Rin. L'any 2006 tenia 1.875 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.341 | 1.405 | 1.448 | 1.562 | 1.869 | 1.892 |

## Administració

Llista d'alcaldes :
| Període | Identitat | Partit |
| 1986-2001 | Bernard Rosé | |
| 2001- | Jean-Marie Fritsch | |
# Metakse

Metakse (Artik, 23 de desembre de 1926 - Erevan, 10 d'agost de 2014)(armeni: Մետաքսե (Մետաքսե Պողոսյան) pseudònim de Metakse Poghosian, fou una poeta, escriptora i activista, membre de l'organització Unió d'Escriptors d'Armènia.

## Biografia

Nascuda a Artik, Metakse escrigué una gran varietat de llibres entre els quals els poemaris Youth, Female Heart i A Conversation with the World. El 2006 publica The Woman of the Fate, una antologia de les seues obres. La seua poesia s'ha traduït a l'anglés, francés, japonés, etc.
Després del terratrèmol de Spitak de 1988, Metakse esdevingué vicepresidenta de "Motherhood", una organització benèfica encarregada de donar suport al personal femení de l'exèrcit armeni durant la Guerra de l'Alt Karabakh. Més endavant publicà el llibre de memòries How I Saw Artsakh.
Metakse fou amiga personal dels poetes armenis Hovhannès Shiraz i Paruyr Sevak. Artem Sargsyan es referí a ella com "una de les figures més importants de la poesia armènia moderna".

### Defunció

Metakse va morir als 88 anys a Erevan, el 10 d'agost de 2014.

## Referències

* 1 2 «Մահացել է բանաստեղծուհի Մետաքսեն» (en armeni). Zham.am, 11-08-2014. Arxivat de l'original el 20 de març de 2015. [Consulta: 26 setembre 2014].
* ↑ «Metakse, a list of books by author». www.paperbackswap.com. [Consulta: 22 agost 2019].
* 1 2 3 «Armenian poetess Metakse dies aged 88» (en anglès). www.aysor.am. [Consulta: 22 agost 2019].
# Can Parera (Aiguaviva)

Can Parera és un edifici del municipi d'Aiguaviva (Gironès) que forma part de l'Inventari del Patrimoni Arquitectònic de Catalunya.

## Descripció

És una interessant masia típica d'aquesta zona gironina de mas humil i d'explotació familiar encarada al sud. En aquest sector conserva les seves característiques originals, a destacar les parets arrebossades i un lleuger esgrafiat decoratiu. Els ràfecs, el rellotge de sol, la porta de mig punt amb dovelles, així com el porxo adossat. Interiorment cal destacar els escaires de fusta i canya, la rajola de la cuina, la llar. Dates que oscil·len entre el 1741 i 1811, amb el nom de Joan Parera i alguna de 1732.

## Referències

* ↑ «Can Parera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 novembre 2014].
# Can Parellada (masia de Masquefa)

Can Parellada és una masia de Masquefa (Anoia) inclosa a l'Inventari del Patrimoni Arquitectònic de Catalunya. Can Parellada formava part d'una gran hisenda que comprenia també les propietats anomenades el Maset, Can Valls i la Pedrosa. Aquesta masia va ser reformada pels voltants de 1930. Més tard fou adaptada per restaurant. Masia de planta baixa, dos pisos i coberta amb terrat. En les formes que es van fer es van adossar tres cossos més alts, coberts amb teula, mantenint la simetria del conjunt, a més de nombroses dependències auxiliars. El conjunt queda tancat per un pati del que s'ha de destacar la porta d'entrada amb elements de maó molt ornamentals. La façana original és simètrica, amb tres balcons al primer pis, i en el segon, a sobre de cada balcó s'hi obren tres finestres de punt rodó. Destaca la barana del terrat amb balustres de terracota i un rellotge de sol.

## Notes

* ↑ «Can Parellada». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].
# Can Parera (Castellolí)

Can Parera és una masia de Castellolí (Anoia) inclosa a l'Inventari del Patrimoni Arquitectònic de Catalunya.

## Descripció

És de planta rectangular i coberta a 4 vessants, amb teula àrab. L'obra principal és de maçoneria i tots els volts de finestres i portals estan construïts amb totxos. Per els portals i algunes finestres s'utilitza l'arc rebaixat. S'hi ha afegit un terrat amb balustrada al cos lateral.

## Història

Està situat dintre el territori patrimonial dels Parera. És la més nova de les masies d'aquest nom.

## Referències

* 1 2 «Can Parera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 octubre 2018].
# Riu Kikori

El riu Kikori és un riu al sud de Papua Nova Guinea, a l'illa de Nova Guinea.
El riu és d'uns 320 km de llarg i flueix cap al sud-est del golf de Papua, amb el seu delta al capdavant del golf. L'assentament de Kikori es troba al delta.

## Referències

* ↑ Merriam Webster's Geographical Dictionary, Third Edition, p. 592.

## Bibliografia

* Merriam Webster's Geographical Dictionary, Third Edition. Springfield, Massachusetts: Merriam-Webster, Incorporated, 1997. ISBN 0-87779-546-0.
# Rock Hill (Carolina del Sud)

Rock Hill és una població dels Estats Units a l'estat de Carolina del Sud. Segons el cens del 2009 tenia 69.210 habitants.

## Demografia

Segons el cens del 2000, Rock Hill tenia 49.765 habitants, 18.750 habitatges i 12.093 famílies. La densitat de població era de 619,2 habitants/km².
Dels 18.750 habitatges en un 32,1% hi vivien nens de menys de 18 anys, en un 41,6% hi vivien parelles casades, en un 18,3% dones solteres, i en un 35,5% no eren unitats familiars. En el 27,5% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,05.
Per edats la població es repartia de la següent manera: un 25,1% tenia menys de 18 anys, un 14,8% entre 18 i 24, un 30,5% entre 25 i 44, un 18,4% de 45 a 60 i un 11,3% 65 anys o més.
L'edat mediana era de 31 anys. Per cada 100 dones de 18 o més anys hi havia 78,6 homes.
La renda mediana per habitatge era de 37.336$ i la renda mediana per família de 45.697$. Els homes tenien una renda mediana de 32.156$ mentre que les dones 24.181$. La renda per capita de la població era de 18.929$. Entorn del 9,7% de les famílies i el 14% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rock Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 11 agost 2010].
* ↑ «Geographic Comparison Table- Rock Hill». American Fact Finder. Oficina del Cens dels Estats Units, 12-01-2010.